***Ճակատագրական ութնյակ*** (անգլ.՝ Hard Eight), 1996 թվականի ամերիկյան թրիլլեր, որը գրվել և նկարահանվել է Պոլ Թոմաս Անդերսոնի կողմից ։ Ֆիլմում նկարահանվել են Ֆիլիպ Բեյքեր Հոլը, Ջոն Քրիստոֆեր Ռայլին, Գվինեթ Փելթրոուն և Սեմյուել Լ. Ջեքսոնը։ Ֆիլմում փոքր դերեր են կատարել Ռոբերտ Ռիջլին, Ֆիլիպ Սեյմուր Հոֆմանը և Մելորա Ուոլթերսը։

Սյուժե
------

Շուրջ 60 տարեկան խաղամոլ Սիդնին հանդիպում է մի երիտասարդ մարդու՝ Ջոնին, ով խորտկարանից դուրս նստած ծխում էր, և նրան առաջարկում է մի բաժակ սուրճ։ Սիդնին իմանում է, որ Ջոնը փորձում է 6000 դոլար գտնել իր մոր հուղարկավորության համար։ Նա առաջարկում է Ջոնին գնալ Լաս Վեգաս, որտեղ ինքը նրան կսովորեցնի բավական գումար վաստակել ապրելու համար։ Սկզբում Ջոնը վատատեսորեն է վերաբերվում, սակայն համաձայնում է Սիդնիի առաջարկին։

Երկու տարի անց Ջոնը, որը վաստակել էր շատ ավելին, քան պետք էր թաղման համար, դարձել է Սիդնիի օգնականը։ Ջոնը ձեռք է բերում նոր ընկեր՝ Ջիմին, որ աշխատում էր որպես թիկնապահ, իսկ վերջինս էլ ներգրավում է Կլեմենտինին, ով մատուցող էր Ռենոյում։ Սիդնին հանդիպում է Կլեմենտինին և իմանում է նրա աշխատանքի բնույթի մասին։ Իրականում նա ցանկանում է, որ Կլեմենտինը կապվի Ջոնի հետ։

Ուշ գիշերին Սիդնին զանգ է ստանում Ջոնից, որը նրան կանչում է մոթել։ Նա տեղ է հասնում և տեսնում, որ Ջոնն ու Կլեմենտինը պատանդ են վերցրել Կլեմենտինի հաճախորդին, որը հրաժարվել էր վճարել 300 դոլարը։ Ջոնը հայտնում է, որ նա և Կլեմենտին պետք է փախչեն։ Լարվածությունն ավելի է մեծանում, քանի որ նրանք զագել են պատանդի կնոջը՝ պահանջելով գումարը։ Նրանք պլան չունեն և ծեծում են պատանդին։

Սիդնին կարողանում է հանգստացնել իրավիճակը՝ Ջոնին և Կլեմանտինին խորհուրդ տալով փախչել քաղաքից և ուղևորվել Նիագարայի ջրվեժ՝ այնտեղ անցկացնելու իրենց մեղրամիսը։ Այդ երկուսի հեռանալուց հետո Սիդնին մաքրում է մոթելի սենյակը և վերացնում բոլոր հետքերը։ Նա հանդիպում է Ջիմին, որն սպառնում է Ջոնին ասել, թե Սիդնին սպանել է նրա հորը, եթե նա իրեն չտա 10,000 դոլար, սակայն նա այդքան գումար չունի և տալիս է 6000 դոլար, ապա գնում Ջիմիի տուն և կրակում նրա վրա։ Նա վերադառնում է նույն խորտկարան, որտեղ նա առաջին անգամ հանդիպել էր Ջոնին։ Ֆիլմի եզրափակիչ տեսարանում Սիդնին ծածկում է շապիկի մանժետի արյունը։

Դերերում
--------

* Ֆիլիպ Բեյքեր Հոլ – Սիդնի Բրաուն
* Ջոն Քրիստոֆեր Ռայլի – Ջոն Ֆինեգան
* Գվինեթ Փելթրոու – Կլեմենտին
* Սեմյուել Լ. Ջեքսոն – Ջիմի
* Ֆիլիպ Սեյմուր Հոֆման – խաղամոլ
* Ռոբերտ Ռիջլի – խաղատան վարիչ
* Մելորա Ուոլթերս – Ջիմիի ընկերուհին

Արտադրություն
-------------

Ֆիլմը, որն սկզբում կոչվել է «Սիդնի», Անդերսոնի առաջին գեղարվեստական ֆիլմն է, և նրա սյուժեն հիմնված է Անդերսոնի «Ծխախոտ և սուրճ» կարճաժամկետ ֆիլմի (1993) վրա։ «Ճակատագրական ութնյակ» ֆիլմը 1996 թվականին ներկայացվել է Կաննի կինոփառատոնում։ Հալը, Ռայլին, Ռիջլին և Ուոլթերսը պարբերաբար հայտնվել են ռեժիսորի հաջորդ ֆիլմերում, իսկ Հոֆմանը մասնակցել է իր կենդանության օրոք թողարկված բոլոր ֆիլմերին, բացի մեկից։

Արձագանքներ
-----------

Քննադատ Ռոջեր Էբերտը ֆիլմի մասին գրել է. «Ֆիլմերը, ինչպիսին է «Ճակատագրական ութնյակը», հիշեցնում են ինձ, թե ինչպիսի օրիգինալ, հմայիչ կերպարներ կարող են երբեմն ֆիլմերն առաջարկել մեզ»։

Rotten Tomatoes կայքում ֆիլմին տրվել է 83% վարկանիշ՝ հիմնված 35 կարծիքների վրա։

Ծանոթագրություններ
------------------

1. 1 2 3
2. 1 2 3 4 5 6 7
3. 1 2 3 4 5
4. 1 2 3 4 5
5. 1 2  ČSFD (չեխերեն) — 2001.
6. ↑  Conrad, Mark T. *The Philosophy of Neo-Noir*, 2009. The University Press of Kentucky. 081319217X.
7. ↑  Mottram, James (2006). *The Sundance Kids : how the mavericks took back Hollywood*. NY: Faber & Faber, Inc. էջ 129. ISBN 9780865479678.
8. ↑  Waxman, Sharon R. (2005). *Rebels on the backlot: six maverick directors and how they conquered the Hollywood studio system*. HarperCollins. էջ 87. ISBN 978-0-06-054017-3.
9. ↑  «Festival de Cannes: Hard Eight». *festival-cannes.com*. Արխիվացված է օրիգինալից 2012 թ․ հունվարի 19-ին. Վերցված է 2009 թ․ սեպտեմբերի 20-ին.
10. ↑  Ebert, Roger (1997 թ․ փետրվարի 27). «Hard Eight». *Chicago Sun Times*.
11. ↑  Ճակատագրական ութնյակ(անգլ.) ֆիլմը Rotten Tomatoes կայքում.

Արտաքին հղումներ
----------------

* Ճակատագրական ութնյակ(անգլ.) ֆիլմը Internet Movie Database կայքում
* «Ճակատագրական ութնյակ»(անգլ.) ֆիլմը Allmovie կայքում:
* «Ճակատագրական ութնյակ»(անգլ.) ֆիլմը *Box Office Mojo* կայքում
* Ճակատագրական ութնյակ(անգլ.) ֆիլմը Rotten Tomatoes կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա |

 |